น.พ.ชาตรี ดวงเนตร ประธานคณะกรรมการผู้บริหาร ศูนย์การแพทย์โรงพยาบาลกรุงเทพ กล่าวว่า จากโครงการผ่าตัดคืนเต้าให้กับผู้ป่วยมะเร็งเต้านม ครั้งที่ 1 โรงพยาบาลวัฒโนสถ ในเครือศูนย์การแพทย์โรงพยาบาลกรุงเทพ ได้ผ่าตัดสร้างเต้านมใหม่ให้กับผู้ป่วยที่มีรายได้น้อย 9 ราย โดยไม่คิดค่าใช้จ่ายใดๆ ทั้งสิ้น และในเดือนเมษายน 2550 จึงจะเปิดรับสมัครผู้ป่วยเข้ารับการรักษารุ่นที่ 2 จำนวน 5 ราย สมัครได้ที่โรงพยาบาลเครือโรงพยาบาลกรุงเทพ ทั้ง 17 แห่งทั่วประเทศทั้งนี้ ข้อมูลล่าสุดกระทรวงสาธารณสุข (สธ.) ในปี 2547 มีผู้ป่วยมะเร็งเต้านมรายใหม่ปีละ 5,592 ราย เป็นอันดับ 2 รองจากมะเร็งปากมดลูก เฉลี่ยพบได้แสนละ 17 คน มีผู้เสียชีวิตปีละ 1,890 ราย จังหวัดที่พบผู้หญิงเป็นมะเร็งเต้านมสูงสุด ได้แก่ กรุงเทพฯ พบได้แสนละ 25 คน รองลงมา คือ ลพบุรี สมุทรสาคร และลำปางผู้ชายพบน้อยกว่าผู้หญิง 100 เท่า และมักเกิดในผู้หญิงเกือบทุกช่วงอายุ ซึ่งพบมากในผู้หญิงที่มีอายุ 40 ปีขึ้นไป มีประวัติคนในครอบครัวเป็นโรคมะเร็งเต้านม ผู้หญิงที่ไม่มีบุตร มีบุตรช้าหลังอายุ 30 ปี มีประจำเดือนเร็วก่อนอายุ 12 ปี หมดประจำเดือนช้าหลังอายุ 50 ปี รวมทั้งชอบรับประทานอาหารไขมันสูง
ในปี 2547 โรงพยาบาลวัฒโนสถได้อนุมัติให้ผู้ป่วยมะเร็งเต้านมใหม่ให้กับผู้ป่วยที่มีรายได้น้อยกี่รายโดยไม่คิดค่าใช้จ่ายใดๆทั้งสิ้น 
9